Amed de 20ê înan rojnamegerî 22 kesê ke 8 hazîrane de ameybî destbendkerdene badê nezaratê 8 rojan înan ra 16 rojmangerî bi îdîaya endama rêxistine 16ê hezîrane de ameybî tepiştene.Avûkanê rojnamegeran vera nê qerarî îtaraz kerdbi.  Dadgerîya Cezaya Sulhî ya 5. ya Amedî ke rewşa tepiştişê rojnamegeran ercna qerarê dewamê tepiştişî da.
Goreyê heyetê mehkeme kontrolo edlî semedê rojnamegeranê tepişteyan qîm nêkeno coka qerarê dewamê tepiştişî ameyo girewtene.
Nameyê rojnamgeranê tepişteyan wina yê: Mudira Jinnewsî Safîye Alagaş, Hemserekê DFGyî Serdar Altan, Edîtorê MA Azîz Oruç, Mudirê Karanê Nuşteyî yê Xwebûnî Mehmet Alî Ertaş û Zeynel Abîdîn Bulut, Omer Çelîk, Mazlum Dogan Guler, Îbrahîm Koyuncu, Neşe Toprak, Elîf Ungur, Abdurrahman Oncu, Suat Dogûhan, Remziye Temel, Ramazan Gecîken, Lezgîn Akdenîz û Mehmet Şahîn.
